
REPUBLIKA SRBIJA
NARODNA SKUPŠTINA
Odbor za pravosuđe, državnu upravu
i lokalnu samoupravu
7. jul 2026. godine
B e o g r a d
PREDSEDNIKU NARODNE SKUPŠTINE
Na osnovu člana 157. stav 6. i člana 161. stav 1. Poslovnika Narodne skupštine („Službeni glasnik RS“, broj 20/12 – prečišćen tekst), Odbor za pravosuđe, državnu upravu i lokalnu samoupravu na Predlog zakona o izmenama i dopunama Krivičnog zakonika, koji je podnela Vlada, podnosi sledeći amandman:
AMANDMAN I

Član 4. Predloga zakona menja se i glasi: 

„Član 4.


Danom početka primene čl. 2. i 3. ovog zakona prestaju da važe član 348. Krivičnog zakonika („Službeni glasnik RSˮ, br. 85/05, 88/05 – ispravka, 107/05 – ispravka, 72/09, 111/09, 121/12, 104/13, 108/14, 94/16, 35/19 i 94/24) i čl. 40. i 41. Zakona o ispitivanju, žigosanju i obeležavanju oružja, naprava i municije („Službeni glasnik RS”, broj 87/18).ˮ

O b r a z l o ž e nj e

Amandman se predlaže radi usklađivanja sa početkom primene odgovarajućih odredaba Predloga zakona o oružju i municiji.

AMANDMAN II


Član 5. Predloga zakona menja se i glasi: 

„Član 5.

Ovaj zakon stupa na snagu osmog dana od dana objavljivanja u „Službenom glasniku Republike Srbije”, a odredbe čl. 2. i 3. ovog zakona počinju da se primenjuju nakon devet meseci od dana stupanja na snagu ovog zakona.”

O b r a z l o ž e nj e

Amandmanom se predlaže da zakon stupi na snagu osmog dana od dana objavljivanja u „Službenom glasniku Republike Srbije”, a da se početak primene čl. 2. i 3. ovog zakona odloži za devet meseci od dana njegovog stupanja na snagu zbog usklađivanja sa početkom primene odredaba Predloga zakona o oružju i municiji.

